钦定古今图书集成/明伦汇编/官常典/第561卷 > 韩佽
## 钦定古今图书集成/明伦汇编/官常典/第561卷 > 韩佽

按《唐书韩思复传》：“思复子朝宗，朝宗孙佽，字相之，性
清简。元和初，第进士，自山南东道使府入为殿中侍
御史，累迁桂管观察使。部二十馀州，自参军至县令
无虑三百员，吏部所补才十一，馀皆观察使商才补
职。佽下车悉来谒，一吏持籍请补缺员，佽下教曰：‘居
官治，吾不夺，其不奉法，无望纵舍。缺者，须按籍取可’”
任任之。会春服，使至，乡有豪猾厚进贿使者，求为县
令，使者请佽，佽许之。既去，召乡豪责以挠法，笞其背，
以令部中，自是豪右畏戢。时诏置五管监兵，尽境赋
不足充其费，佽处以俭约，遂为定制，众以为难。卒，赠
工部侍郎。